**Ferice de cei cu inima curată**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noroadele cum le-a văzut

Domnul s-a urcat pe munte

Apoi cu drag a început

Să vorbească— ele să asculte

Ferice de cei săraci a spus Isus

C-a lor este împărăția

De cei ce plâng cu duh supus

Căci ei vedea-vor veșnicia

Acei ce iată astăzi plâng

În suflet vor fi mângâiați

Curând veni-va și-a lor rând

Să fie-n suflete-alinați

Ferice de cei flămânzi

Și însetați după neprihănire

Când focul viu Tu îl aprinzi

În râuri pline de iubire

De cei milostivi astăzi ferice

Căci ei de milă avea-vor parte

Și mâinile să le ridice

Putea-vor toți după dreptate

Ferice de cei cu inima curată

Căci ei pe Dumnezeu îl vor vedea

Cum El prin dragoste îi iartă

Dăruindu-le pe veci fericirea

Ferice de cei împăciuitori

Căci vor fi fii ai Lui Dumnezeu

Cei ce vor să fie-mplinitori

De Evanghelie mereu mereu

Ferice de cei prigoniți

Din pricina neprihănirii

Căci ei pe brațe-or fi primiți

De Domnul păcii și-al iubirii

De voi ferice va fi când

În voi ocara va lovi

Și adesea duhul vost” plângând

Disprețul omului va simți

Lucruri rele și neadevărate

De voi atâția o să spună

Dar bucurați-vă c-aveți parte

De ocară— și voi mai pe urmă

Răsplata voastră este mare

În ceruri sus la Dumnezeu

Căci tot așa prin încercare

Prorocii-au suferit mereu

Cuvântul Domnului plana

Atât de scump peste mulțime

Căci Isus Domnu-i învăța

Ca altu asemenea aici— nime

De cei cu inima curată

Ferice dar în veșnicie

Căci iată azi al nostru Tată

La toți ne dă din Pâinea Vie

Voi toți dar care ați ascultat

Privind la Isus prin credință

O nouă cale vi s-a dat

S-aveți de-a pururi biruință

Isus Hristos ne e iubirea

Și harul scump al vieții noi

Prin El trăim neprihănirea

S-ajungem ziua de apoi

O slavă Mirelui ce vine

Isus Hristos și-n veci Mesia

Doar El pe brațe azi ne ține

Și El e pacea— azi bucuria

20 aprilie 2017 cluj